تورکیه پرزیدنتی رجب طیب اردوغان اوکتبرین 14-ده اؤزبکیستان پرزیدنتی شوکت میرضیایف ایله گؤروشوب.
تورکدیل‌لی اؤلکه‌لرین امکداش‌لیق شوراسی‌نین (تورک کنشی) 7-جی توپلانتی‌سی‌نین اولدوغو آذربایجانین پایتاختی باکی-دا مطبوعاتا قاپا‌لی کئچیریلن بو گؤروش بیر ساعات چکیب. گؤروشده تورکیه-‌نین خاریجی ایشلر ناظیری مولود چاووش اوغلو، صنایع و تکنولوژی ناظیری مصطفی وارانک و تیجارت ناظیری رخسار پکجان دا ایشتیراک ائدیب.
اردوغان آخشام ساعات‌لاریندا تونسن-ین یئنی پرزیدنتی قیس سعیده زنگ ائدیب و اونو سئچکینی قازاندیغی اوچون تبریک ائده‌رک اوغورلار آرزولاییب.
تورکیه پرزیدنتی باکی-دا ماجاریستانین باش ناظیری ویکتور اوربانی قبول ائدیب. مطبوعاتا قاپا‌لی کئچیریلن قبول یاریم ساعات سوروب. گؤروشده تورکیه-‌نین خاریجی ایشلر ناظیری مولود چاووش اوغلو، ساغلیق ناظیری فخرالدین کوجا، صنایع و تکنولوژی ناظیری مصطفی وارانک و تیجارت ناظیری رخسار پکجان ایشتیراک ائدیب.
